CELEX: 32020D0122
Language: sk
Date: 2020-01-16 00:00:00
Title: Vykonávacie rozhodnutie Komisie (EÚ) 2020/122 zo 16. januára 2020 o uzavretí dohody vo forme výmeny listov medzi Európskou úniou a Spojenými štátmi mexickými o zmene príloh I a II k Dohode medzi Európskym spoločenstvom a Spojenými štátmi mexickými o vzájomnom uznávaní a ochrane označení alkoholických nápojov

29.1.2020   
               
               
                  SK
               
               
                  Úradný vestník Európskej únie
               
               
                  L 23/1
               
            
         VYKONÁVACIE ROZHODNUTIE KOMISIE (EÚ) 2020/122
         zo 16. januára 2020
         o uzavretí dohody vo forme výmeny listov medzi Európskou úniou a Spojenými štátmi mexickými o zmene príloh I a II k Dohode medzi Európskym spoločenstvom a Spojenými štátmi mexickými o vzájomnom uznávaní a ochrane označení alkoholických nápojov
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na rozhodnutie Rady 97/361/ES z 27. mája 1997 o uzavretí dohody medzi Európskym spoločenstvom a Spojenými štátmi mexickými o vzájomnom uznávaní a ochrane označení alkoholických nápojov (1), a najmä na jeho článok 4,
         keďže:
         
                     (1)
                  
                  
                     Dohoda medzi Európskym spoločenstvom a Spojenými štátmi mexickými o vzájomnom uznávaní a ochrane označení liehových nápojov (2) (ďalej len „dohoda“) vstúpila do platnosti 1. júla 1997.
                  
               
                     (2)
                  
                  
                     V súlade s článkom 18 dohody Únia a Spojené štáty mexické prerokovali dohodu vo forme výmeny listov s cieľom nahradiť prílohy I a II k dohode na účely aktualizácie a opravy zoznamov chránených liehovín.
                  
               
                     (3)
                  
                  
                     Uvedená výmena listov by sa mala schváliť v mene Európskej únie.
                  
               
                     (4)
                  
                  
                     Opatrenia stanovené v tomto rozhodnutí sú v súlade so stanoviskom Výboru pre liehoviny,
                  
               ROZHODLA TAKTO:
         
            Článok 1
            Dohoda vo forme výmeny listov medzi Európskou úniou a Spojenými štátmi mexickými týkajúca sa nahradenia príloh I a II k Dohode medzi Európskym spoločenstvom a Spojenými štátmi mexickými o vzájomnom uznávaní a ochrane označení alkoholických nápojov sa týmto schvaľuje v mene Európskej únie.
            Text dohody vo forme výmeny listov vrátane nahradených príloh I a II je pripojený k tomuto rozhodnutiu.
         
         
            Článok 2
            Člen Komisie zodpovedný za poľnohospodárstvo a rozvoj vidieka sa týmto splnomocňuje podpísať výmenu listov, ktorá tak bude pre Európsku úniu záväzná.
         
         
            V Bruseli 16. januára 2020
            
               
                  Za Komisiu
               
               Janusz WOJCIECHOWSKI
               
                  člen Komisie
               
            
         
         
            (1)  Ú. v. ES L 152, 11.6.1997, s. 15.
         
            (2)  Ú. v. ES L 152, 11.6.1997, s. 16.